**Molėtų rajono savivaldybės taryba**

**SPRENDIMAS**

**DĖL nekilnojamojo TURTO PIRKIMo molėtų RAJONO SAVIVALDYBĖS NUOSAVYBĖN IR PIRKIMO SUTARTIES SUDARYMO**

2023 m. spalio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 13 punktu, 15 straipsnio 4 dalimi, 63 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, 12 straipsnio 1, 2, 4 dalimis, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, 67, 69 punktais, Sprendimų dėl laimėjusių kandidatų, perkant nekilnojamąjį daiktą Molėtų rajono savivaldybės vardu, priėmimo ir pirkimo sutarties sudarymo tvarkos aprašo, patvirtinto Molėtų rajono savivaldybės tarybos 2020 m. balandžio 30 d. sprendimu Nr. B1-91 „Dėl Sprendimų dėl derybas laimėjusių kandidatų, perkant nekilnojamąjį daiktą Molėtų rajono savivaldybės vardu, priėmimo ir pirkimo sutarties sudarymo tvarkos aprašo patvirtinimo“, 4, 5, 6 punktais, atsižvelgdama į Molėtų rajono savivaldybės administracijos direktoriaus 2023 m. spalio 18 d. teikimą Nr. B88-31 „Teikimas tvirtinti sprendimo „Dėl nekilnojamojo turto pirkimo Molėtų rajono savivaldybės nuosavybėn ir pirkimo sutarties sudarymo“ projektą“,

Molėtų rajono savivaldybės taryba n u s p r e n d ž i a:

 1. Pripažinti laimėjusiu kandidatą uždarąją akcinę bendrovę „Molėtų švara“ (kodas 167500661).

 2. Pirkti už savivaldybės biudžeto lėšas nekilnojamąjį turtą: 35/100 dalis administracinio-parduotuvės pastato (registro Nr. 90/18552; unikalus Nr. 6296-3000-2012; pastatas plane pažymėtas 1B2p; bendras pastato plotas 1220,44 kv. m; pastatytas 1963 m.), esantį Molėtų r. sav., Molėtų m., Amatų g. 4, už 138000,00 (šimtą trisdešimt aštuonis tūkstančius) Eur.

3. Įgalioti Molėtų rajono savivaldybės administracijos direktorių pasirašyti 2 punkte nurodyto nekilnojamojo turto pirkimo sutartį.

 4. Pavesti Molėtų rajono savivaldybės administracijos direktoriui nustatyti sutarties pasirašymo vietą, dieną, laiką ir apie tai per 3 darbo dienas pranešti kandidatui.

 5. Įsigytą Molėtų rajono savivaldybės nuosavybėn 2 punkte nurodytą nekilnojamąjį turtą įtraukti į savivaldybės turto apskaitą ir perduoti Molėtų rajono savivaldybės administracijai (kodas 188712799) valdyti, naudoti ir disponuoti juo patikėjimo teise.

 6. Įgalioti Molėtų rajono savivaldybės merą pasirašyti 2 punkte nurodyto savivaldybės nekilnojamojo turto priėmimo–perdavimo aktą.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras